text: Това е един от най-съществените документи, задължителни при регистрация на дружеството. В него са включени всички основни данни за фирмата:
  име, седалище и адрес на управление на фирмата;
  имена и лични данни на собственика/съдружниците;
  предмет на дейност;
  размер на капитала, както и стойността на вноските на съдружниците за ООД;
  име и лични данни на управителя;
  Учредителен протокол
  С този документ, съдружниците приемат дружествения договор и назначават управител на фирмата. При ЕООД собственикът подготвя протокола.
  Съгласие и образец от подпис на управител
  Това е документ, с който управителят дава съгласие, за заемане на длъжността и го потвърждава със своя подпис. Това е така наречения спесимен и трябва да бъде с нотариална заверка, таксата за която е 6 лв.
  Декларация по чл. 13, ал. 4 от Закона за Търговския регистър
  Това е декларация за истинността на обстоятелствата, заявени от управителя, както и отговорността, която носи, при подадени неверни данни. Управителят на фирмата подписва този документ.
  Декларация по чл. 141 от Търговския закон
  Документът е по образец и управителят декларира, че няма пречки за заемане на длъжността, в дружеството.
  Декларация по чл. 142 от Търговския закон
  Декларация от управителя, че няма да извършва конкурентна дейност и няма да заема определени позиции, в конкурентни фирми или да участва пряко или непряко в конкурентни сделки.
  Адвокатско пълномощно
  Този документ е необходим при упълномощаване, на трето лице да внесе документите за регистрация, в Търговския регистър. Не е необходима заверка от нотариус.
  Бележка за заплатена държавна такса
  Задължителен документ, при регистрация на фирмата в Агенцията по вписванията, която удостоверява заплащането на държавна такса (55 лв. за подаване по електронен път). Издава се от служител в банков офис. При подаване на документите по електронен път и извършено плащане чрез онлайн банкиране, се прилага платежното нареждане за него.
  Документ от банка, за внесен капитал по сметката на дружеството
  Капиталът на фирмата се внася по набирателна сметка, в произволна банка. Издава се индивидуална вносна бележка, за всеки собственик на фирмата, в която фигурират сумата, името на фирмата и имената на съдружника, който е направил вноската.